ประกาศกรมบังคับคดี

เรื่อง นโยบายการขายทอดตลาดทรัพย์สินของกรมบังคับคดี

----------------------------------

          จากภาวะวิกฤตทางเศรษฐกิจของประเทศไทยทําให้เกิดปัญหา การขาดสภาพคล่องทางการเงิน ส่งผลให้การขายทอดตลาดทรัพย์สินของกรมบังคับคดี ทั้งในส่วนกลางและส่วนภูมิภาคมีปริมาณเพิ่มขึ้นอย่างรวดเร็วและค้างดําเนินการมาก แม้กรมบังคับคดีได้ประกาศกําหนดนโยบายการขายทอดตลาดทรัพย์สินให้สอดคล้องกับ ประมวลกฎหมายวิธีพิจารณาความแพ่งเกี่ยวกับการขายทอดตลาดทรัพย์สินที่ได้แก้ไข เพิ่มเติมให้เหมาะสมกับสภาวะเศรษฐกิจของประเทศในขณะนั้นแล้วก็ตาม แต่การขาย ทอดตลาดทรัพย์สินยังไม่สามารถดําเนินไปอย่างมีประสิทธิภาพเท่าที่ควร

          ดังนั้น เพื่อให้การดําเนินการบังคับคดีแพ่งและคดีล้มละลายของกรมบังคับคดี เป็นไปด้วยความรวดเร็ว เรียบร้อย มีมาตรฐาน และมีประสิทธิภาพยิ่งขึ้น จึงให้กําหนด นโยบายการขายทอดตลาดทรัพย์สินของกรมบังคับคดี ทั้งในส่วนกลางและส่วนภูมิภาค ให้เหมาะสมกับสถานการณ์ในปัจจุบัน ดังนี้


ข้อ ๑ 1.การขายทอดตลาดอสังหาริมทรัพย์

          1.1. เจ้าพนักงานจะแจ้งราคาประเมินขณะยึด หรือราคาประเมินของฝ่าย ประเมินราคา สํานักงานวางทรัพย์กลาง (ถ้ามี) แล้วแต่จํานวนใดจะสูงกว่ากันในประกาศ ขายทอดตลาดทรัพย์เพื่อให้คู่ความ ผู้มีส่วนได้เสียและประชาชนผู้สนใจได้ทราบ

          1.2. ในการขายทอดตลาดทรัพย์เจ้าพนักงานจะกําหนดราคาเริ่มต้นเป็น จํานวนร้อยละแปดสิบของราคาตามข้อ 1.1 โดยจะปัดตัวเลขที่เป็นเศษขึ้นเป็นเรือนหมื่น เช่น ราคาประเมินสูงสุดตามข้อ 1.1 เท่ากับ 1,340,000.- บาท ราคาเริ่มต้น คือ 1,080,000.- บาท เป็นต้น

          1.3. เจ้าพนักงานจะถือเอาราคาเริ่มต้นตามข้อ 1.2 เป็นราคาที่สมควรขาย

          1.4. หากมีราคาที่คณะกรรมการหรือคณะอนุกรรมการกําหนดราคาทรัพย์ ได้กําหนดไว้ จะถือเอาราคาของคณะกรรมการหรือคณะอนุกรรมการกําหนดราคาทรัพย์ เป็นราคาเริ่มต้น และเป็นราคาที่สมควรขาย (หลักเกณฑ์การกําหนดราคาทรัพย์ของ คณะกรรมการหรือคณะอนุกรรมการกําหนดราคาทรัพย์ เป็นไปตามระเบียบกรมบังคับคดี ว่าด้วยข้อปฏิบัติของคณะกรรมการกําหนดราคาทรัพย์ พ.ศ. 2543)

          1.5. เมื่อได้ประกาศขายทอดตลาดทรัพย์ตามราคาในข้อ 1.2 หรือข้อ 1.4 แล้วไม่มีผู้เข้าสู้ราคา หรือมีผู้เข้าสู้ราคา แต่เสนอราคาต่ํากว่าราคาตามข้อ 1.2 หรือ ข้อ 1.4 แล้วแต่กรณีรวม 3 ครั้งในการประกาศขายทอดตลาดทรัพย์ ตั้งแต่ครั้งที่ 4 เป็นต้นไป ไม่ว่าจะเคยมีผู้เสนอราคาสูงสุดไว้หรือไม่เคยมีผู้เสนอราคาก็ตาม เจ้าพนักงานจะถือเอาราคาที่ผู้เข้าสู้ราคาเสนอสูงสุดในครั้งนั้นเป็นราคาที่สมควรขาย แต่ทั้งนี้ราคาดังกล่าวต้องไม่ต่ํากว่า (ร้อยละ 50 ของราคาตามข้อ 1.1 หรือข้อ 1.4 แล้วแต่กรณี

          1.6.ในกรณีคณะกรรมการหรืออนุกรรมการกําหนดราคาทรัพย์ ได้กําหนดราคาทรัพย์ในระหว่างการประกาศขายทอดตลาดทรัพย์ตั้งแต่ครั้งที่ 3 เป็นต้นไป ให้ถือราคาดังกล่าวเป็นราคาเริ่มต้น และเป็นราคาที่สมควรขายในครั้งนั้น และในการขาย ครั้งต่อไป ให้เป็นตามข้อ 1.5


ข้อ ๒ การขายทอดตลาดสังหาริมทรัพย์

          เจ้าพนักงานจะเคาะไม้ขายให้แก่ผู้เสนอราคาสูงสุดทุกกรณี เว้นแต่จะเห็น โดยชัดแจ้งว่าราคาสูงสุดที่เสนอนั้นต่ํากว่ามูลค่าที่แท้จริงแห่งทรัพย์สินมากหรือมีผู้มีส่วน ได้เสีย คัดค้านราคา เจ้าพนักงานอาจงดการขายทอดตลาดไว้

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                        ประกาศ ณ วันที่ 25 มิถุนายน พ.ศ. 2544

 

                                                                                                     (นายไกรสร บารมีอวยชัย)

                                                                                                           อธิบดีกรมบังคับคดี